Samo se sjećam da nam je ova pjesma bila prekretnica.
Izmišljali smo priče o ubojstvima,
noćnim klubovima i curama koje izgledaju kao dečki.
Ovo mi se odjednom učinilo veoma osobno
i samo sam zastao.
Koliko god bili samouvjereni u početku,
znali smo da postoji mogućnost da je prvi album slučajno postigao uspjeh,
a ovo je trenutak kad sam shvatio da ćemo biti dobro.
The Killers je grupa iz Las Vegasa čiji su albumi postigli izuzetan uspjeh.
Svoj drugi album, Sam's Town, započeli su skladati
nakon što im je prvi album donio slavu.
Taj izvanredni uspjeh donio je i izvanredni pritisak da ga ponove.
Sam's Town pušten je u prodaju 2006., a pjesma „When You Were Young“
bila je prvi singl.
I pjesma i album prodani su u platinastoj nakladi.
Ja sam Hrishikesh Hirway. Ovo je Song Exploder.
Da čujem te predivne glasove.
Naš prvi album, Hot Fuss, ostvario je nevjerojatan uspjeh.
Napisali smo ove pjesme i to je velika stvar,
ali čudilo nas je jer nam je sve dolazilo prirodno.
Hvala svima na slušanju i dobrodošlici.
Ponosni smo što večeras sviramo ovdje.
Bilo je baš uzbudljivo.
Prvi put u životu imali smo putovnice.
VOKALIST
I posvuda smo išli.
Održali smo nekih 400, 500 koncerata.
Bila je to naporna turneja, ali smo bili uzbuđeni
jer nam je sve bilo novo i zato što smo mogli...
BASIST
...ovime se profesionalno baviti.
Znali smo da nam je pružena prilika.
Naše obitelji pripadaju radničkoj klasi.
Znamo koliko je ovo rijetko.
Ali bili smo dovoljno samouvjereni
BUBNJAR
da eksperimentiramo.
Bila je to jedna od posljednjih turneja u sklopu albuma Hot Fuss.
Pisali smo pjesme na tonskim probama.
Osjećali smo veliku potrebu da krenemo s novim albumom.
PRVI AKORDI
S nekim smo se akordima već igrali mjesecima.
Mnoge su ideje proizašle samo iz progresije akorda...
GITARIST
od koje pokušavate nešto stvoriti, a onda krene razvoj pjesme.
Ta je pjesma nastala gotovo slučajno.
Pretkraj probe, pretkraj večeri,
Mark se igrao s basovskom melodijskom linijom.
Dave je predložio povisivanje i dodao jednu notu.
Rif s tri note postao je rif s četiri note na njegov prijedlog.
Zafrkavao se s tri akorda.
Rekao sam: „Odlično! Dodaj ova dva pa se vrati na to.“
Upravo su nas ta prva tri akorda na neki način probudila.
Kada se četvero toliko skladnih ljudi
i na sekundu uspije spojiti sa svemirom,
dolazi do magije. Mislim da smo imali puno sreće
što je do toga uopće došlo.
-Da. -Bilo je lijepo znati
da ste postigli nešto dobro.
Ali bilo je posla.
U to su vrijeme neki čak mislili da smo britanska grupa.
Na turnejama smo shvatili da zaista dolazimo iz drugog svijeta
i jedva smo čekali vratiti mu se.
Mnogi misle da je Las Vegas lud grad
jer su gledali Mamurluk i misle da je to Las Vegas.
Ali naše je viđenje Las Vegasa posve drugačije.
Znamo gdje je najjeftinija kineska hrana.
Tako je kad si tamo domaći.
Mislim da je lakše inspirirati se iskustvima.
Vozite se ulicama koje poznajete,
bude vam se uspomene.
Mislim da se to osjeti
na cijelom albumu.
Ta gitarska linija zvuči kao pustinja.
-Nije li to izvorno bilo na klavijaturi? -Prvo je bilo tako.
Sjećam se samo da je pjesmi nedostajalo nešto zvučno i konkretno.
Još se tebi ta melodijska linija činila sladunjavom
jer bih je svirao na klavijaturi.
Nije ti se sviđala.
-Na gitari mi se svidjela. -Kad smo je odsvirali na gitari...
shvatili smo da zvuči domaće.
Pustinja je tajanstvena.
Zbog nje smo shvatili koliko pripadamo ovome mjestu.
I to je bio smjer u kojem smo htjeli ići s ovim albumom.
Kad snimate glazbu, obično postoji razlog
zbog kojeg vam ljudi dolaze tražeći nešto novo.
Kao producent,
PRODUCENTI
morate biti sposobni uvidjeti
njihovu polaznu perspektivu i smjer u kojem žele ići.
Svi imamo svoju perspektivu,
ali njih su dvojica radili na albumima koje svi volimo.
Nije lako odabrati producenta.
Mislim da ne možete znati kako će pridonijeti
dok album ne bude gotov.
Oni su radili na glazbi koju volimo, poput albuma Violator grupe Depeche Mode.
Činilo se da je to dobro funkcioniralo...
Obojica volimo pop glazbu, a njihov je zvuk jako pop.
The Killers su htjeli biti najveća grupa na svijetu
i isprobavati različite stvari.
Htjeli smo ih zadiviti
i pokazati im da smo ozbiljno mislimo.
Mislim da nam je to pomoglo.
Brandon je briljantan.
Nešto mu odsvirate i on ovako stane.
Postoji fotografija na kojoj su Flood, Lou Reed i Brandon
koja vjerno dočarava Brandona.
Na njoj Flood i Lou Reed razgovaraju, a on se u pozadini
zabrinuto češka po bradi. On jednostavno promišlja o ovim stvarima.
PISANJE STIHOVA
U kojem trenutku počinjete smišljati stihove?
Ovo je još jedan od onih čudnih trenutaka kada mi odjednom sine mnogo toga.
Stihovi „Nimalo ne liči na Isusa, ali govori kao gospodin,
kakvog si zamišljala kad si bila mlada“ nastali su prvog dana.
To mi je olakšalo pisanje jer sam imao određeni temelj.
Mislim da mi je to pomoglo
i usmjerilo me pri pisanju ostatka albuma.
Uši vam probode riječ „Isus“,
nakon koje čujete melodiju na gitari.
Time je izraženo mnoštvo različitih emocija.
-To nije toliko očito. -Nije. Zbog toga je pjesma sjajna.
Znao sam da postoji...
odnosno da će svojevrsno iskupljenje biti jedna od tema.
Mislim da je to povezano s onime što sam ja proživljavao.
Pretjerivanje i razuzdanost u rock-and-roll glazbi
dugo su se uzdizali i glorificirali.
Nekako smo bili bačeni u to. Ja sam odmah shvatio da to nije za mene.
Mislim da su mi bile 24 kada smo napisali ovo.
Pokušavao sam to sve shvatiti.
To je zvuk gudača na vašem sintesajzeru,
ali u pjesmi se čuju i pravi gudači, ne?
-Kombinirali smo... -To je kombinacija, ne?
Da, kombinirali smo.
Kada se rodila ta ideja?
U Las Vegasu. Nisu li to bile djevojke sa sveučilišta?
Nije li to bila tadašnja Markova djevojka?
Ne, možda mu je poslije postala cura. Ne sjećam se.
Jedna od njih bila je moja bivša.
Tada smo surađivali samo s bliskim ljudima i svi su bili iz Las Vegasa.
Nismo angažirali članove orkestara iz drugih gradova i slično.
Zaradili smo i imali rezervirano vrijeme u studiju
pa smo se pitali što sve možemo.
To nam je također bio prvi put da snimamo u pravom studiju.
Željeli smo svirati na stadionima.
Sjećam se da tada nije bilo fora
težiti takvoj veličini.
-Gotovo protivno svakoj ambiciji. -Baš.
Jedna od sjajnih stvari koje su nas Flood i Moulder naučili
razvoj je pjesme, a zatim čujete novi dio u drugoj strofi.
Mark i ja smo to snimali u mikrofon,
a zatim smo zvuk provukli kroz Floodov Putney sintesajzer.
Putney je vrlo osebujan sintesajzer.
Jedan je od prvih sintesajzera.
Sviđa mi se jer nema klavijaturu.
Stoga morate koristiti uši.
No Putney sadrži nešto za što mnogi misle
da je igra potapanja brodova,
no to je zapravo ploča na kojoj bilježite sve se unosi i izlazi.
Ako želim dodati reverb,
mogu napraviti ovo…
i otkloniti originalni zvuk...
Nikad ne znam što će izaći.
Da bismo prikrili Brandonov glas,
Mark je pjevao s njim, a zatim smo snimku provukli kroz Putney...
koji jednostavno dodaje drukčiju boju
zbog koje vam se nešto čini poznato.
Zvuk stavite u pozadinu,
dodate mu još reverba
i možete završiti daleko.
Pričajte mi o sljedećem koraku.
Dotad smo se uvijek igrali s idejom pjesme
koja bi samo u jednom dijelu zvučala kao punk rock,
ali Brandonu je na pamet pala ideja u half-time tempu.
To je ono kad se zgrada urušava,
kad medvjed juri prema vama i morate izgledati veći nego što jeste
pa dižete ruke.
Ponekad, zbog izbora tog tempa, segment djeluje veće, deblje, izdašnije.
Jeste li završili ovu pjesmu i prije nego ste ušli u studio?
Imali smo sve osim mosta.
Mislim da nismo imali samo most.
MOST
U ovom smo slučaju most iskoristili
da prizovemo onaj iskreniji, senzibilniji aspekt pjesme…
bez neugodnih tonova
i nespretnih izvedbi.
Kad sam vidio smjer zajedničke energije,
pomislio sam da bi bilo fora kada bismo spojili svijet Springsteena
i Depeche Modea.
U pjesmi se čuje i silazna ljestvica.
Jasno odavanje počasti pjesmi „Born to Run“.
Makar sam se nadao da smišljamo nešto novo…
kombinacijom tog dvoje,
novog vala i klasične američke rock glazbe,
a ta silazna melodijska linija prije mosta
definitivno najviše podsjeća na Springsteena u cijeloj pjesmi.
Volim završetak tog mosta.
Najdraži dio mi je kada kaže: „just a little while“,
nakon čega sporo zasviram gitaru.
Neobično je započeti sam.
Sviram tzv. sedmicu.
A onda se nastavi s nonom.
Mislim da to pjesmu čini jedinstvenom.
Volimo jazz.
Taj dio nije nešto uobičajeno.
Među stem datotekama pronašao sam
dio za koji mislim da nije završio u pjesmi.
Ovaj dio.
Da, to je još nešto...
Te smo večeri bili na tripu.
Ovdje su Flood i Moulder bili ključni.
Netko vas treba zaustaviti.
Evo vidite, spasili smo pjesmu...
-Izvukli je iz mase. -...od mediokriteta.
Hvala Bogu da to nije ušlo u završnu verziju.
Potpuno sam zaboravio na taj dio.
-Da. -Kako si to dobio?
Zašto to imaš?
Sada mu moramo uzeti laptop.
A naslov albuma, Sam's Town?
Kako da to objasnim?
U Las Vegasu postoje kockarnice, a one imaju...
HOTEL I KOCKARNICA
Svoje neobične podružnice u gradskim četvrtima.
Da, zovu ih kockarnicama za mještane.
Odrastao sam uz to.
Činili su jedan čudan stup potpore u mom životu.
Ne mogu to objasniti.
Tamo bismo, primjerice, svratili doručkovati na Božić,
nakon čega bismo se išli sanjkati u Mount Charlestone gdje Ronnie sada živi.
Osim toga, po prvi put smo toliko dugo
izbivali iz Las Vegasa kao grupa,
zbog čega smo više razmišljali o domu.
-I postalo je simbolično. -Da.
Njegova je mama tamo konobarila četiri godine.
Svi imamo ujake i roditelje koji su radili tamo. To nam je prirodno.
To je mjesto s kojim smo Brandon i ja doslovno najpovezaniji.
Iako to nije doslovno Samov grad, to je naš Samov grad (Sam's Town).
ZAVRŠNI STIHOVI
Nimalo ne liči na Isusa,
Ali više nego što ćeš ikada shvatiti
Možete li pojasniti značenje posljednjeg stiha?
Spasitelj se može pojaviti u različitim oblicima.
Osim toga,
mislim da smo svi kroz život iskusili slične priče s ljudima.
Zamišljaš li ovu pjesmu autobiografskom?
Većinom je tako doživljavam, da.
Radi se o čovjeku kakav sam htio postati.
To sam na neki način ja kao 24-godišnjak, kada sam znao...
da on još nije ovdje,
ali sam se nadao da ću doći tamo gdje trebam.
A sada? Misliš li da si se približio tome?
Vjerujem da jesam. Moja supruga to misli.
Sve smo bliže, ali to traje.
Bila je to vrlo zrela pjesma za nas tada.
Sada se možda čak i više pronalazim u njoj,
sad kada postajemo ta osoba o kojoj se pjesma možda radi.
To je bio trenutak kad smo još malo sazrijeli.
Osjećali smo se kao da nam je suđeno nešto ozbiljnije i smislenije.
To nas je nekako ujedinilo i učvrstilo.
Baš tako.
A sad pjesma „When You Were Young“ grupe The Killers u cijelosti.
Prijevod titlova: Emanuel Maloča